**901225450919**

**87783113887**

МАХМЕТОВА АИДА НУРЛЫБЕКОВНА,

⁠Зерде бұзылыстары бар балаларға арналған кешен “мектеп - интернат колледжі” КММ-нің Олигофренопедагогы.

⁠Батыс Қазақстан облысы,⁠Орал қаласы

**⁠**

**ИНКЛЮЗИВТІ БІЛІМ БЕРУ ОРТАСЫН ҚҰРУДАҒЫ ПЕДАГОГТЫҢ РӨЛІ**

Қазір заманда күннен - күнге ерекше білімді қажет ететін балалар жыл санап артып келе жатыр. Бұл әрине шыны керек қорқатындай жағдай. Соған орай мемлекетіміз инклюзивтік білім беруді жалпы білім беретін мектептерден ашып, қолға алып жатыр. Инклюзивті білім берудің мақсаты: ерекше білім беруді қажет ететін балаларды қалыпты балалармен бірге оқыту. Яғни адамның жынысына, дініне, шығу тегіне, әлеуметтік жағдайы мен физиологиялық жағдайына қарамастан тең құқылы жеке тұлға ретінде білім беру жүйесі болып табылады. Ол топтарда баланың дамуына балаларға барлық жағдай жасалады. Ерекше білімді қажет ететін оқушы қалыпты дамып жатырған оқушылармен тең құқылы білім мен тәрбие алады.

Бұрын біздің кезімізде осындай оқу болмап еді. Ерекше білімді қажет ететін балаларға ата - ана тарапынан да, қоғамның тарапынан да ешқандай көмекте, қолдауда көрсетілмеді. Ерекше білімді қажет ететін бала үйінде қамалып отырады, ата - аналары қоғамнан ұялып баланы үйінде ұстап отыратын еді. Мектепке барса да, ол баланы оқушылар да, мұғалімдер де қабылдамай, мазақ қылып, шеттететін еді. Ал қазіргі таңда мұндай балаларға көптеген көмек көрсетіліп, ерекшеліктерін ескеріп білім алуға, тәрбиелеуге, қоғамға қосуға, өз - өзіне қызмет көрсетуге, ата - аналарды қолдауға көптеген жағдайлар жасалынып жатыр. Бұл әрине өте қуантатын жағдай,,

Осы орайда педагогтың рөлі қандай? Педагогтың міндетіне не кіреді? **“Бала кемістігінің даму деңгейі төмен болса, соғұрлым мұғалімнің білім деңгейі жоғары болуы керек”, – деп бекер айтпаған неміс педогог - дефектолог П.Шуман.** Менің ойымша, педагогтың рөлі, әр баланың қажеттіліктеріне және басқа жағдайларға қарамастан, олардың қажеттілігін толық іске асыруға, қоғамға пайдалы болуына және оның толыққанды мүшесі болуына мүмкіндік беру деп санаймын. Білімге ерекше қажеттіліктері бар балалар өз қатарластарымен бірге қарапайым мектепте білім алып, дамуына көп күш жұмсауымыз керек. Сонда ғана ерекше білімді қажет ететін оқушының өз - өзіне сенімі артады, ол маңайындағылар тарапынан өзіне қолдау бар екенін сезінеді, бұл оқушының өзін - өзі бағалай білуіне, қоршаған ортасына сүйіспеншілікпен қарауына, өзін қоғамның толыққанды мүшесі сезінуіне жол ашады, осы сенімділіктерін дамыта түсуде педагогтың рөлі зор деп есептеймін.

“Еліміздің ертеңі бүгінгі жас ұрпақ қолында, ал жас ұрпақтың тағдыры ұстаздың қолында” - деп бекерге айтылмаған. Олай болса қазіргі таңда білім саласындағы әр ұстаздың мойнына артылған жүк ауыр. Ұстаз бір ғана шәкірттің білімі мен тәлім-тәрбиесіне ғана жауапты болып қана қоймай, елдің ертеңін, болашағын өз мойнына алардай жауапкершілік танытуы тиіс, сонда ғана еліміздің болашағы жарқын болады, еліміз әрдайым биіктерден көрінетін болады.